TECHNINĖS SPECIFIKACIJOS PROJEKTAS

UŽSAKOVO REIKALAVIMAI: ŠIUKŠLIAVEŽIO PIRKIMAS

Objektas: 21-23 m3 šiukšliavežis su ratų formule 6x2. Pristatymo terminas – 6 mėn.

	Reikalavimų pavadinimas
	Reikalaujamos charakteristikos
	Atsakymas TAIP/NE (parašoma tiksli reikšmė)

	I. BENDRI REIKALAVIMAI

	1.1. Automobilis, antstatas
	Markė, modelis, gamintojas.
	

	1.2. Pagaminimo metai
	Automobilis ir įranga turi būti nauji, nenaudoti, pagaminti ne ankščiau kaip 2024 m.
	

	1.3. Garantija automobilio važiuoklei
	Ne mažiau kaip 24 mėn. pilna garantija pagrindiniams mazgams ir agregatams, su technine priežiūra (planiniai aptarnavimai). Su ridos apribojimu ne mažiau 40 000 km per matus. 
	

	1.4. Garantija antstatui
	Ne mažiau kaip 24 mėn.
	

	1.5. Automobilio sertifikatai
	Ne mažiau EURO 6.
	

	1.6. Įrangos servisas
	Lietuvoje privalo būti įgaliotas šiukšliavežio antstato servisas (ne toliau kaip 50 km nuo Piliakalnio g. 50, Nemenčinė), kuris turėtų reikalingą įrangą ir apmokytą personalą, galintį atlikti kvalifikuotus garantinius, tiek po garantinius techninius aptarnavimus ir remonto darbus (nurodyti serviso pavadinimą ir adresą).
	

	1.7. Automobilio servisas
	Lietuvoje privalo būti įgaliotas servisas (ne toliau kaip 50 km nuo Piliakalnio g. 50, Nemenčinė), kuris turėtų reikalingą įrangą ir apmokytą personalą, galintį atlikti kvalifikuotus garantinius, tiek po garantinius techninius aptarnavimus ir remonto darbus (nurodyti serviso pavadinimą ir adresą).
	

	1.8. Registracija, TA
	Tiekėjas registruoja automobilį VĮ „Regitra“.
	

	1.9. Vairuotojo apmokymai
	Teikėjas savo lėšomis privalo apmokyti tris Pirkėjo nurodytus darbuotojus dirbti su pateiktu automobiliu ir ant jo sumontuota įranga.
	

	1.10. Instrukcijos pateikiamos kartu su automobiliu ir įranga Pirkėjui
	a) Eksploatacijos aprašas (instrukcija) lietuvių kalba;
b) Aptarnavimo (techninės apžiūros) aprašas (instrukcija) lietuvių kalba;
c) Elektrinė, hidraulinės ir kitos schemos.
	

	II. AUTOMOBILIS:

	2.1. Variklis
	Variklis dyzelinis, 330-380 AG, toksiškumas ne mažiau EURO 6
	

	2.2. Pavarų dėžė
	Pavarų dėžė mechaninė su automatiniu pavarų perjungimu.
	

	2.3. Kuro bakas
	200-350 ltr kuro bakas. Rakinamas bako dangtelis. Filtras kuro bako įpylimo kaklelyje. 
	

	2.4. Važiuoklė
	Ratų formulė 6x2, 
pakeliamas ir vairuojamas galinis tiltas, 
atstumas tarp ašių ne daugiau kaip 3800 mm, bendroji masė ne mažiau 26 t, 
ašių leistinos apkrovos: 
· Priekinė – ne mažiau 8 000 kg, 
· Antros – ne mažiau 11 500 kg,
· Trečios - ne mažiau 7 500 kg.
	

	2.5. Pakaba
	Visų ašių  – pneumatinė.
Ašių apkrovos rodymas ekrane.
	

	2.6. Ratai
	Ratai su plentinemis M+S padangomis. 
Pirma ašis ne mažiau 315/80 R22,5
Antra ašis 315/80R22,5
Trečia ašis 315/80R22,5
	

	2.7. Kabina
	Dieninė, trys sėdimos vietos (įskaitant vairuotoją). 
Kabinos pakaba ant oro pagalvių.
	

	2.8. Kabinos spalva
	Balta.
	

	2.9. Žibintai
	LED dienos šviesų žibintai, galiniai LED tipo žibintai apatinėje ir viršutinėje antstato dalyje.
	

	2.10. Saugumo paketas
	a) Plieninis bamperis;
b) Priekinė apsauga nuo palindimo;
c) Šoninės apsaugos;
d) Vaistinėlė, avarinis trikampis ženklas, gesintuvas (saugiai pritvirtintas pagal reikalavimus);
e) Dvi avarinės trinkelės;
f) Domkratas 12 t;
g) Atsarginis ratas;
h) Priekinės ašies ratų varžtų apsauga;
i) Imobilaizeris;
j) Automatinė sankabos apsauga prieš buksavimą;
k) Sankabos apsauga nuo nusidėvėjimo eksploatuojant sunkiomis sąlygomis; 
l) Variklinis stabdis – mechaninis bei automatinis jo valdymas;
m) Įspėjantis atbulinės eigos signalas; 
n) Įspėjimas apie susidūrimą su eismo dalyviais iš priekio;
o) Įspėjimas apie susidūrimą su eismo dalyviais iš dešinės pusės;
p) Pažeidžiamų eismo dalyvių aptikimas gale;
q) Padangų slėgio davikliai su indikacija ekrane;
r) Greičio ženklų indikacija su žemėlapių atnaujinimu ne mažiau 7 metams. 
	

	2.11. Žiemos paketas
	Aušinimo skystis tinkantis iki -25°C. Akumuliatoriai ne mažiau 180 Ah.
	

	2.12. Vairuotojo paketas
	1. Borto kompiuteris, 
2. Vairuotojo sėdynė ant oro pagalvių, 
3. Vairuotojo skaitymo žibintas, 
4. Vairuotojo ir keleivio laiptelių apšvietimas, centrinis užraktas su nuotoliniu valdymu, 
5. Šaligatvio veidrodis dešinėje pusėje, 
6. Galinio vaizdo veidrodžiai šildomi, elektra valdomi,
7. Garso sistema su FM/USB grotuvu ir laisvų rankų telefono įranga.
8. Oro kondicionierius.  
9. Automobilio raktų skaičius – ne mažiau 2 vnt.
	

	III. ANSTATAS 	
	
	

	3.1. Tipas 
	Galinio vertimo, skirtas buitinių ir antrinių atliekų surinkimui. Paženklintas CE ženklu.
	

	3.2. Atliekų bunkerio talpa.
	Ne mažesnė kaip 21 m3 ir ne daugiau 23 m3. Ji suprantama kaip erdvė, kurioje presuojamos atliekos. Į atliekų bunkerio talpą neįsiskaičiuoja antstato gale sumontuotos papildomos talpos, į kurią išverčiami konteineriai, tūris. Pateikiamas gamintojo patvirtintas brėžinys.
Bunkeris sumontuotas ant porėmiu sustiprinto važiuoklės rėmo. 
Galinis bunkeris uždaro tipo, apsaugotas nuo aplinkos poveikio.
	

	3.3. Atliekų bunkerio grindys
	Pagamintos iš ne mažiau kaip 4 mm storio atsparaus dilimui, ne mažesnės kokybės kaip HARDOX 400 ar lygiaverčio metalo
	

	3.4. Atliekų įkrovimo bunkerio grindys
	Atliekų įkrovimo bunkerio grindų storis ne mažiau 8 mm iš atsparaus dilimui, ne mažesnės kokybės kaip HARDOX 400 ar lygiaverčio metalo
	

	3.5. Suspaudimo mechanizmas
	Linijinis-plyta su lanksčia apatine dalimi. 
	

	3.6. Bunkerio išvalymas
	Turi būti atliekų surinkimo bunkerio išvalymas pakėlus bunkerį, atliekų išvertimo metu.
	

	3.7. Aptarnavimo prieiga
	Dešinėje pusėje turi būti sumontuotos šoninės aptarnavimo durelės su saugumo sistema.
	

	3.8. Konteinerio kėlimas
	Turi būti sumontuotas konteinerių pakėlėjas tinkamas konteineriams nuo 80 iki 1100 litrų talpos (vienas universalus pakėlimo mechanizmas  visų tipų konteineriams, atitinkančius EN840-1/2/3 ir DIN standarto reikalavimus). 1100 litrų konteineris pagal EN840-3 kraunamas su specialiomis svirtimis. Ant konteinerių fiksavimo strypo yra įrengti specialūs kabliai, skirti atidaryti 1100 litrų talpos konteinerio dangtį.
	

	3.9. Saugos standartas
	EN 1501-1, EN 1501-4, EN 1501-5.
	

	3.10. Konteinerių atidarymo mechanizmas
	Turi būti su apsaugomis nuo konteinerių pažeidimo ir su smūgių slopintuvu.
	

	3.11. Konteinerių išvertimas
	Turi būti valdymo svirtys kairėje ir dešinėje galinio bunkerio pusėje. 
	

	3.12. Valdymo pultai
	Kairėje ir dešinėje – konteinerio keltuvo, darbo ciklo valdymo mygtukai ir avarinis sustabdymas. Vairuotojo pusėje ir kabinoje – šiukšlių išvertimo, papildomo išvalymo ciklo ir galinio bunkerio uždarymo mygtukai.
	

	3.13. Skysčių drenavimas
	Turi būti ne mažiau kaip vienas stacionarus čiaupas skysčių drenavimui iš atliekų bunkerio ir vienas iš atliekų surinkimo bunkerio.
	

	3.14. Darbinė zona
	Turi būti darbinės zonos (galinio vaizdo) kamera su spalvotu monitoriumi vairuotojo kabinoje. Žibintai (ne mažiau 2 vnt.) darbinės zonos apšvietimui.
	

	3.15. Variklio apsukų valdymas
	Automatinis variklio apsukų valdymas priklausomai nuo galios poreikio hidraulinėje sistemoje.
	

	3.16. Švyturėliai
	Turi būti ne mažiau negu du oranžiniai švyturėliai: bent vienas galinėje šiukšliavežės dalyje ir bent vienas priekinėje.
	

	3.17. Tepimo sistema
	Turi būti centrinė tepimo sistema, atliekanti judančių detalių tepimą.
	

	3.18. Antstato spalva
	Balta.
	

	3.19. Laipteliai
	Du laipteliai galinėje dalyje aptarnaujantiems darbuotojams ir automobilio greičio apribojimo funkcijos iki 30 km/h
	

	3.20. Įrangos stebėjimo sistema
	a) Darbo valandų skaitiklis
b) Konteinerių kėlimo ciklo skaitiklis
c) Iškrovimo ciklų skaitiklis
	

	4. Svėrimo sistema
	
	

	4.1. Konteinerių keltuvo svėrimo sistema
	Konteinerių kėlimo mechanizmas turi būti gamykliškai pilnai paruoštas, su jau paruoštomis vietomis, PC2H tipo svėrimo davikliams (celėms) sumontuoti. Perkančiajai organizacijai pageidaujant, ateityje turės būti sumontuota konteinerių svėrimo sistema. Svėrimo celės turės būti sumontuotos nekeičiant konteinerių kėlimo mechanizmo originalios konstrukcijos. Svėrimo sistema turės sverti kiekvieną pakeliamą konteinerį. Jeigu vienu metu bus keliami du konteineriai, tai tų konteinerių svoriai turės būti matomi atskirai.
	


 
 
Kartu su pasiūlymu turi būti pateikta:
1. Automobilio kokybę patvirtinančių dokumentų, įrodančių, kad automobilis yra pagamintas gamintojo gamykloje, turinčioje įdiegtą kokybės vadybos sistemą, atitinkančia LST EN ISO 9001:2008 arba lygiavertės kokybės vadybos sistemos reikalavimų standartą, skaitmeninės kopijos;
2. Automobilio kokybę patvirtinančių dokumentų, įrodančiu, kad automobilis yra pagamintas gamintojo gamykloje, turinčioje įdiegtą aplinkosaugos vadybos sistemą, atitinkančią LST EN ISO14001:2005 arba lygiavertės aplinkos apsaugos sistemos reikalavimų standartą, skaitmeninės kopijos;
3. Dokumentų patvirtinančių, kad triukšmo lygis mažesnis už 102 dB (A) pagal Tarybos direktyvą 2000/14/EB „Dėl valstybių narių įstatymų, susijusių su lauko sąlygomis naudojamos įrangos į aplinką skleidžiamu triukšmu, derinimo“ (OL 200 L 162), skaitmeninės kopijos;
4. Papildomos įrangos kokybę patvirtinančių dokumentų, įrodančių, kad papildomą įranga yra pagaminta gamintojo gamykloje, turinčioje įdiegtą kokybės vadybos sistemą, atitinkančią LST EN ISO 9001:2008 arba lygiavertės kokybės vadybos sistemos reikalavimų standartą, skaitmeninės kopijos;
5. Papildomos įrangos kokybę patvirtinančių dokumentų, įrodančių, kad papildomą įranga yra pagaminta gamintojo gamykloje, turinčioje įdiegtą aplinkosaugos vadybos sistemą, atitinkančią LST EN ISO14001:2005 arba lygiavertės aplinkos apsaugos sistemos reikalavimų standartą, skaitmeninės kopijos;
6. Dokumentų, patvirtinančių, kad papildoma įranga atitinka saugos standartų: EN 1501-1:2011, EN 1501-5:2011 reikalavimus, skaitmeninės kopijos;
7. Dokumentų, patvirtinančių, kad papildoma įranga atitinka triukšmo standarto: EN 1501-4:2008 reikalavimus, skaitmeninės kopijos;
8. Automobilio gamintojo ir montuojamos įrangos gamintojo arba Lietuvoje esančio oficialaus atstovo patvirtintos specifikacijos, brėžiniai, techninės charakteristikos (lietuvių kalba), kurie patvirtintų, kad siūlomas automobilis ir papildoma įranga atitinka Konkurso specifikacijoje įvardintus reikalavimus. Ašies apkrovų ir visų gabaritinių matmenų brėžinis.

